LT
L 303/4
Europos Sąjungos oficialusis leidinys
2022 11 23
(8)
dėl šukučių (Pecten jacobaeus) ir venerupių (Venerupis spp.)
ŽMTEK pabrėžė, kad pateikta papildomų su šukutėmis (Pecten jacobaeus) susijusių įrodymų.
Komisija pripažįsta, kad esama mokslinių tyrimų ir leidinių, susijusių su šių dviejų rūšių ir kitų panašių rūšių dvigeldžiais moliuskais, kurie sužvejojami mechanizuotomis dragomis kituose jūrų baseinuose ir kuriuos anksčiau įvertino ŽMTEK.
Dėl panašumų su vakarų Viduržemio jūros šukutėmis (Pecten jacobaeus) ir venerupėmis (Venerupis spp.) tikėtinas didelis tų rūšių išgyvenamumas turėtų būti nagrinėjamas atsižvelgiant į šias dvi rūšis, o kartu valstybių narių turėtų būti paprašyta parengti su vakarų Viduržemio jūra susijusius tyrimus;
(9)
kadangi įrodymų dėl šukučių (Pecten jacobaeus) ir venerupių (Venerupis spp.) išgyvenamumo nepakanka ir ŽMTEK padarė išvadą, kad reikia pateikti papildomų mokslinių įrodymų dėl šių rūšių dvigeldžių moliuskų vakarų Viduržemio jūroje išgyvenamumo, Komisija mano, kad išimties taikymas turėtų būti pratęstas tik trumpam laikotarpiui.
Todėl atitinkamos valstybės narės turėtų pateikti atitinkamus mokslinius įrodymus, kad ŽMTEK galėtų juos įvertinti;
(10)
atnaujintoje 2022 m. liepos 8 d. bendroje rekomendacijoje atitinkamos valstybės narės atnaujino įsipareigojimą didinti žvejybos įrankių selektyvumą remiantis dabartinių mokslinių tyrimų programų rezultatais, kad būtų sumažintas ir apribotas nepageidaujamas laimikis, visų pirma laimikis, kurį sudaro mažiausio išteklių išsaugojimą užtikrinančio orientacinio dydžio nesiekiantys individai;
(11)
be to, siekdamos sumažinti žuvų jauniklių mirtingumą, atnaujintoje 2022 m. liepos 8 d. bendroje rekomendacijoje atitinkamos valstybės narės taip pat įsipareigojo nustatyti daugiau žvejybos draudimo rajonų, jei turima įrodymų, kad juose esama žuvų jauniklių santalkų;
(12)
atnaujintoje 2022 m. liepos 8 d. bendroje rekomendacijoje siūlomos priemonės atitinka Reglamento (ES) Nr. 1380/ 2013 15 straipsnio 4 dalį, 15 straipsnio 5 dalies b punktą ir 18 straipsnio 3 dalį.
Todėl Deleguotasis reglamentas (ES) 2021/2066 turėtų būti atitinkamai iš dalies pakeistas;
(13)
šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir susijusiai ekonominei veiklai, todėl šis reglamentas turėtų įsigalioti iš karto, kai tik bus paskelbtas.
Tačiau jis turėtų būti taikomas nuo vėlesnės datos,
PRIĖMĖ ŠĮ REGLAMENTĄ:
1 straipsnis Deleguotojo reglamento (ES) 2021/2066 3 straipsnis iš dalies keičiamas taip: a) 1 dalies a, b ir c punktai pakeičiami taip: „a) šukutėms (Pecten jacobaeus), sužvejotoms mechanizuotomis dragomis (HMD), iki 2023 m. gruodžio 31 d.; b) venerupėms (Venerupis spp.), sužvejotoms mechanizuotomis dragomis (HMD), iki 2023 m. gruodžio 31 d.; c) veneroms (Venus spp.), sužvejotoms mechanizuotomis dragomis (HMD), iki 2024 m. gruodžio 31 d.;“ b) 3 dalis pakeičiama taip: „3.
Tiesioginių žvejybos valdymo Viduržemio jūroje interesų turinčios valstybės narės iki 2022 ir 2022 m. gegužės 1 d.
Komisijai pateikia papildomus išmetimo į jūrą duomenis ir kitus aktualius mokslinius įrodymus, kuriais pagrindžiamas 1 dalies a ir b punktuose nustatytos išimties taikymas.
Pateiktus duomenis ir informaciją ne vėliau kaip iki liepos 31 d. įvertina ŽMTEK.“
2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.